George Crabbe
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1800-tallet
George Crabbe var en britisk dikter, som særlig er kjent for sine resonnerende og skildrende dikt i klassiske kupletter.
Crabbe kom til London i 1780, hvor han fikk utgitt The Library (1781). Med The Village (1783) og The Newspaper var berømmelsen sikret. I mellomtiden var han blitt ordinert til prest og var fra 1789 til sin død sogneprest, først i Leicestershire, senere i Wiltshire.Etter mange års pause kom de store sekvensene The Parish Register (1807) og The Borough (1810) og en lang rekke versfortellinger samlet i Tales (1812) og Tales of the Hall (1819). The Complete Poetical Works ble utgitt i tre bind i 1988.I formen griper Crabbe bakover til nyklassisismen, i innholdet peker han fremover ved sin sterke realisme. Han går rett på sak i sin skildring av de fattiges og undertryktes kår, men skildringene løftes opp av hans menneskelighet og nøkterne humor.Benjamin Brittens opera Peter Grimes (1945) bygger på et dikt i The Borough. Les mer i Store norske leksikon Storbritannias litteratur